laion/Wikipedia-Exotic huggingface dataset:
ესპანეთ-პარაგვაის ურთიერთობები

ესპანეთ-პარაგვაის ურთიერთობები — საგარეო ურთიერთობები ესპანეთსა და პარაგვაის შორის. 1811 წლამდე, ანუ დამოუკიდებლობის მოპოვებამდე, პარაგვაი ესპანეთის იმპერიის შემადგენელი ნაწილი იყო. ორმა ქვეყანამ დიპლომატიური ურთიერთობა 1880 წლის 10 სექტემბერს დაამყარა. პარაგვაის საელჩო აქვს მადრიდში, გენერალური საკონსულო — ბარსელონაში, საკონსულო კი მალაგაში. თავის მხრივ, ესპანეთს საელჩო აქვს ასუნსიონში. ორივე ქვეყანა რამდენიმე ორგანიზაციის სრულუფლებიანი წევრია, მათ შორისაა ლათინური კავშირი, ესპანური ენის აკადემიის ასოციაცია და იბერო-ამერიკულ სახელმწიფოთა ორგანიზაცია. პარაგვაის საგარეო ურთიერთობები Paraguayan embassy in Madrid (in Spanish only) Paraguayan general consulate in Barcelona (in Spanish only) Paraguayan consulate in Malaga (in Spanish only) Spanish Ministry of Foreign about the relation with Paraguay (in Spanish only) Spanish embassy in Asuncion (in Spanish only)
1771

ვიკისაწყობში არის გვერდი თემაზე: 1771 1771 (ათას შვიდას სამოცდათერთმეტი) წელი — გრიგორიანული კალენდრის არანაკიანი წელიწადი, რომლის პირველი დღეა სამშაბათი და იულიუსის კალენდრის არანაკიანი წელიწადი, რომლის პირველი დღეა შაბათი. ამ წელს კალენდრებს შორის განსხვავება იყო 11 დღე. ეს წელი არის XVIII საუკუნის მე-8 დეკადის 1-ლი წელი. მთავარი სტატია: კატეგორია:დაბადებული 1771. 15 აგვისტო : უოლტერ სკოტი – შოტლანდიელი ისტორიული რომანისტი და პოეტი (გ. 1832) მთავარი სტატია: კატეგორია:გარდაცვლილი 1771.
ასუნსიონის ხელშეკრულება

ასუნსიონის ხელშეკრულება — ხელშეკრულება არგენტინას, ბრაზილიას, პარაგვაისა და ურუგვაის შორის, რომელსაც 1991 წლის 26 მარტს ასუნსიონში მოაწერეს ხელი. ხელშეკრულების მიზანი იყო მონაწილე სახელმწიფოთა შორის ერთობლივი ბაზრის შექმნა, რომელსაც მერკოსური უწოდეს (სამხრეთის ერთობლივი ბაზარი). მოგვიანებით, ამ ხელშეკრულების დამატების სახით ხელი მოეწერა ოურუ-პრეტუს ხელშეკრულებას, რომლის თანახმადაც ასუნსიონის ხელშეკრულება ლეგალური და საერთაშორისო დონეზე აღიარებული ორგანიზაცია იყო. ხელშეკრულების ფარგლებში შეიმუშავეს პროგრამა, რომლის მიზანიც იყო იმპორტ-ექსპორტის ბეგარის თანდათანობითი გაუქმება და თავისუფალი კომერციული ზონის შექმნა 1994 წლის ბოლოსთვის. თუმცა, პროგრამა ვადებში ვერ ჩაჯდა და თავისუფალი ზონა ვერ შეიქმნა. სამშვიდობო ხელშეკრულებების სია Treaty of Asunción (in English)] Treaty of Asunción დაარქივებული 2012-02-24 საიტზე Wayback Machine. (in Spanish) History of Mercosur დაარქივებული 2007-09-27 საიტზე Wayback Machine. (in Portuguese) Tratado de Asunción: description (in Spanish)
1772

ვიკისაწყობში არის გვერდი თემაზე: 1772 1772 (ათას შვიდას სამოცდათორმეტი) წელი — გრიგორიანული კალენდრის ნაკიანი წელიწადი, რომლის პირველი დღეა ოთხშაბათი და იულიუსის კალენდრის ნაკიანი წელიწადი, რომლის პირველი დღეა კვირა. ამ წელს კალენდრებს შორის განსხვავება იყო 11 დღე. ეს წელი არის XVIII საუკუნის მე-8 დეკადის მე-2 წელი. 5 აგვისტო : პოლონეთის პირველი დაყოფა მოხდა რუსეთს, პრუსიასა და ავსტრიას შორის. მთავარი სტატია: კატეგორია:დაბადებული 1772. 10 მარტი  : ფრიდრიხ შლეგელი — გერმანელი ფილოსოფოსი (გ. 1829) 15 აპრილი : ჟოფრუა სენტ-ილერი, ეტიენ - ფრანგი ზოოლოგი მთავარი სტატია: კატეგორია:გარდაცვლილი 1772.
უკრაინული ვიკიპედია

უკრაინული ვიკიპედია (უკრ. Українська Вікіпедія) — ვიკიპედიის განყოფილება უკრაინულ ენაზე. თავისუფალი ღია ინტერნეტ ენციკლოპედია. სტატიების რაოდენობით იმყოფება მე-14 ადგილზე. მუშაობა დაიწყო 2004 წლის 26 იანვარს. პირველი სტატია დაიწერა 2004 წლის 30 იანვარს. ვიკიმედიის ოფიციალური სტატისტიკის მიხედვით უკრაინულ ვიკიპედიაში 28,4 მლნ. არის ნანახი სხვადასხვა გვერდი. დარეგისტრირებულ მომხარებელთა რიცხვი აღწევს 134 499 ადამიანს. 2005 წლის 1 ოქტომბრის მიხედვით მასში არსებობდა 20 ათასი სტატია, ხოლო 2007 წლის იანვრისთვის სტატიების რაოდენობა გაიზარდა 50 ათასამდე. 2008 წლის 28 მარტს უკრაინული ვიკიპედია მოიცავდა 100 ათასს სტატიას. ამჟამად უკრაინულ ვიკიპედიაში არის 24 ადმინისტრატორი, აქტიურ მომხარებელთა რიცხვი აღწევს 2000 ათასს. უკრაინული ვიკიპედია (უკრაინული). უკრაინული ვიკიპედია – მობილური ვერსია (უკრაინული). Wikipedia at Wikimedia Ukraine Weblog (უკრაინული). ვიკიპედია შეიცავს განყოფილებას უკრაინულ ენაზე Українська Вікіпедія
1773

ვიკისაწყობში არის გვერდი თემაზე: 1773 1773 (ათას შვიდას სამოცდაცამეტი) წელი — გრიგორიანული კალენდრის არანაკიანი წელიწადი, რომლის პირველი დღეა პარასკევი და იულიუსის კალენდრის არანაკიანი წელიწადი, რომლის პირველი დღეა სამშაბათი. ამ წელს კალენდრებს შორის განსხვავება იყო 11 დღე. ეს წელი არის XVIII საუკუნის მე-8 დეკადის მე-3 წელი. მთავარი სტატია: კატეგორია:დაბადებული 1773. 13 იანვარი  : იოსებ ილარი ეკელი — ავსტრიელი იეზუიტი მღვდელი და ნუმიზმატი. (გ. 1798) 9 თებერვალი : უილიამ ჰენრი ჰარისონი — აშშ-ის მე-9 პრეზიდენტი (გ. 1841) 6 ოქტომბერი : ლუი-ფილიპი - საფრანგეთის მეფე მთავარი სტატია: კატეგორია:გარდაცვლილი 1773. 8 მაისი : ალი-ბეი ალ-ქაბირი — ეგვიპტის მმართველები, ქართული წარმოშობის მამლუქი (დ. 1728)
ჩეხური ვიკიპედია

ჩეხური ვიკიპედია (ჩეხ. Česká Wikipedie) — ვიკიპედიის განყოფილება ჩეხურ ენაზე. თავისუფალი ღია ინტერნეტ ენციკლოპედია. მუშაობა დაიწყო 2002 წლის ნოემბერში. 2005 წლის ივნისის მიხედვით სტატიების რაოდენობა მასში 10 ათასს აღწევდა. იმავე წლის დეკემბერში რეგისტრირებული იქნა 20 ათასი სტატია. 2006 წლის ნოემბრისთვის ჩეხურ ვიკიპედიაში არსებობდა 50 ათასი სტატია, ხოლო 2008 წლის 19 ივნისის მდგომარეობით შეიცავდა 100 ათასს სტატიას. ჩეხური ვიკიპედიის ფუძემდებელი და პირველი ადმინისტრატორი იყო ესპერანტისტი მიროსლავ მალოვეცი. გარკვეული დროის შემდეგ მალოვეცმა მთელი აქცენტი გადაიტანა ვიკიპედიის ესპერანტოს ვერსიაზე. 2011 წლის 24 მარტისთვის ვიკიპედიის ჩეხურენოვანი განყოფილება მოიცავდა 190 ათას სტატიას. ამჟამად სტატიების რაოდენობა უტოლდება დაახლოებით 230 ათასს. ჰყავს 27 ადმინისტრატორი, აქტიურ მომხმარებელთა რიცხვი დაახლოებით 2200-მდეა. ჩეხური ვიკიპედია (ჩეხური) ჩეხური ვიკიპედია – მობილური ვერსია (ჩეხური) ჩეხური ვიკიპედიის ქრონიკა (ჩეხური) ↑ „Wikipedia nabízí už více než 8 miliónů článků“. Novinky.cz (in Czech). September 14, 2007. დაარქივებულია ორიგინალიდან — ნოემბერი 24, 2018. ციტირების თარიღი: December 12, 2009. (Translation: "The Czech version of Wikipedia started its activities in 2002 and now already has 77 049 articles.") ვიკიპედია შეიცავს განყოფილებას ჩეხურ ენაზე Česká Wikipedie
ავაის ბრძოლა

ავაის ბრძოლა — იყო შეტაკება ამავე სახელწოდების ნაკადულზე, რომელიც 1868 წელს პარაგვაის ტერიტორიაზე, პარაგვაული ომების დროს მოხდა, პარაგვაისა და სამთა ალიანსის ძალებს შორის. შეტაკება დეკემბერში გამართული იმ ბრძოლათა სერიების ნაწილი იყო, რომლებშიც გამარჯვებას კაშიასის მარკიზმა ლიმა-ი-სილვამ მიაღწია. 1868 წლის 10 დეკემბრის ღამეს, ბრაზილიის არმიის 9 000 ჯარისკაცი პარაგვაის ტერიტორიაზე, იპანემა-პორტოსთან დაბანაკდა. მარკიზმა მათ ქალაქ ვილიეტისკენ მსვლელობა უბრძანა, სადაც ხიდთან იგივე რაოდენობის პარაგვაელები იყვნენ დაბანაკებული. გამარჯვების შემდეგ, ბრაზილიელთა ძალები დანარჩენ ვილიეტაშიც შევიდნენ. შეტაკების დროს მდეგრად იბრძოდნენ პარაგვაის ძალები, მაგრამ მათ მტერმა ტყუილი მანევრებით გზა აუბნია და გაანადგურა. გაქცევა მხოლოდ ასმა პარაგვაელმა შესძლო, რომელთაც გენერალი ბერნარდინო კაბალიერო ხელმძღვანელობდა. ზეპირი გადმოცემების თანახმად, ამ შეტაკებაში პარაგვაელ მებრძოლთა მხარდამხარ ასობით ქალიც იბრძოდა. DONATO, Hernâni. Dicionário das Batalhas Brasileiras. São Paulo: Editora Ibrasa, 1987. ვიკისაწყობში არის გვერდი თემაზე: ავაის ბრძოლა Argentina-RREE.com დაარქივებული 2010-12-12 საიტზე Wayback Machine. («La evolución de la guerra», en Historia de las relaciones exteriores argentinas). Cdocex.eb.mil.br დაარქივებული 2011-08-16 საიტზე Wayback Machine. (Guerra del Paraguay, aspectos sumarios, Ministerio de Defensa del Brasil). Ejercito.mil.ar (historia del Ejército argentino). Ejercito.mil.py დაარქივებული 2011-09-18 საიტზე Wayback Machine. («Historia militar», del Ejército de la República del Paraguay). elhistoriador.com.ar დაარქივებული 2014-06-05 საიტზე Wayback Machine. («La Guerra de la Triple Alianza»).
1774

ვიკისაწყობში არის გვერდი თემაზე: 1774 1774 (ათას შვიდას სამოცდათოთხმეტი) წელი — გრიგორიანული კალენდრის არანაკიანი წელიწადი, რომლის პირველი დღეა შაბათი და იულიუსის კალენდრის არანაკიანი წელიწადი, რომლის პირველი დღეა ოთხშაბათი. ამ წელს კალენდრებს შორის განსხვავება იყო 11 დღე. ეს წელი არის XVIII საუკუნის მე-8 დეკადის მე-4 წელი. 6 თებერვალი : სოლომონ I-მა გაანადგურა ლეკთა და ოსმალთა ჯარები. 21 ივლისი : რუსეთმა და ოსმალეთმა ხელი მოაწერეს ქუჩუკ-კაინარჯის საზავო ხელშეკრულებას. დამთავრდა რუსეთ-ოსმალეთის ომი. დაარსდა ბრაზილიის ქალაქი კამპინასი. მთავარი სტატია: კატეგორია:დაბადებული 1774. 25 აპრილი : ლეოპოლდ ბუხი — გერმანელი გეოლოგი (გ. 1853) 9 ივნისი : იოზეფ ფონ ჰამერ-პურგშტალი — ავსტრიელი აღმოსავლეთმცოდნე და დიპლომატი (გ. 1856) 21 ივნისი : დანიელ ტომპკინსი — ამერიკელი პოლიტიკოსი (გ. 1825) 20 ივლისი : ოგიუსტ მარმონი — ფრანგი გენერალი (გ. 1852) გიორგი თუმანიშვილი — ქართველი პოეტი (გ. 1837) მთავარი სტატია: კატეგორია:გარდაცვლილი 1774. 10 მაისი : ლუი XV — საფრანგეთისა და ნავარის მეფე (დ. 1710) 9 ივნისი : ათანასე თბილელი — ქართველი საეკლესიო და პოლიტიკური მოღვაწე 22 სექტემბერი : კლიმენტი XIV — რომის პაპი (დ. 1705) დავით ქსნის ერისთავი — ქსნის ერისთავი
გიორგი ტუშინსკი

გიორგი ტუშინსკი (რუს. Тушинский, Георгий Казимирович; დ. 26 აგვისტო, 1909 — გ. 9 ნოემბერი, 1979) — რუსი გეოგრაფი. ფიზიკური გეოგრაფიის სპეციალისტი. მოღვაწეობდა უმეტესად გლაციოლოგიის დარგში. გეოგრაფიულ მეცნიერებათა დოქტორი. რსფსრ მეცნიერებათა დამსახურებული მოღვაწე (1971). პროფესორი (1949). გიორგი ტუშინსკი დაიბადა მოსამსახურის ოჯახში. 1934-1939 წლებში მოსკოვის სახელმწიფო უნივერსიტეტში სწავლობდა პედოლოგია-გეოგრაფიის ფაკულტეტზე, რომლის დამთავრების შემდეგ მიიღო გეომორფოლოგიის სპეციალობის ხარისხი. 1949 წლიდან მოსკოვის სახელმწიფო უნივერსიტეტის პროფესორია. მასზე დიდი გავლენა მოახდინეს მოსკოვის სახელმწიფო უნივერსიტეტის პროფესორებმა: ივანე შჩუკინმა, ნიკოლოზ ბარანსკიმ, განსაკუთრებით კი ალექსანდრე ბორზოვმა. 1930-იან წლებში იყო ალპინიზმისა და სამთო-ტურიზმის პოპულარიზატორი. დიდი სამამულო ომის დროს ასრულებდა მნიშვნელოვან სახელმწიფო დავალებებს. 1942 წლის აგვისტოში სახელმწიფო ბრძანების საფუძველზე მწვერვალ იალბუზიდან ასრულებდა ფაშისტური გერმანიის დროშების მოხსნას. 1942 წელს დაიცვა საკანდიდატო დისერტაცია თემაზე: „თებერდის ნაკრძალის გეომორფოლოგიური პირობები“. 1948 წელს დაიცვა სადოქტორო დისერტაცია. რუსეთში საფუძველი ჩაუყარა ზვავთმცოდნეობას. ტუშინსკის ძირითადი შრომები ეძღვნება საინჟინრო გლაციოლოგიის, ზვავსაშიშროებისა და სამთო-დაცვით საკითხებს. 1947 წლიდან იყო მოსკოვის სახელმწიფო უნივერსიტეტის გეოგრაფიის ფაკულტეტის პედაგოგი. 1949 წელს ტუშინსკიმ გამოაქვეყნა კაპიტალური ნაშრომი სახელწოდებით: „ზვავი, წარმოქმნა და მათგან თავდაცვა“, სადაც მოცემულია ზვავის წარმოქმნის პირობები და აგრეთვე შეჯამებულია კვლევის ისტორია. 1960-იანი წლების შუა პერიოდიდან მუშაობდა მოსკოვის სახელმწიფო უნივერსიტეტის პოლარული ქვეყნების გეოგრაფიის ფაკულტეტზე, რომელსაც 1966 წლიდან ეწოდებოდა კრიოლითოლოგიისა და გლაციოლოგიის ფაკულტეტი. მოსკოვის უნივერსიტეტში კითხულობდა ლექციებს თემებზე: „ზოგადი და რეგიონული გლაციოლოგია“, „თოვლისა და ყინულის სტრუქტურა“, „ზვავთმცოდნეობა“, „სელი“, „საინჟინრო გლაციოლოგია“, „აერომეთოდები გლაციოლოგიაში“, „ლანდშაფტების გეოფიზიკა“, „გეოგრაფიული კვლევების ტექნიკური უსაფრთხოება“. ლომონოსოვის პრემიის ლაურეატი (1971). Лавины. Возникновение и защита от них. М., 1949; Ледники, снежники, лавины Советского Союза. М., 1963; Космос и ритмы природы Земли. М., 1966; Оледенение Эльбруса. М.1968; Инженерная гляциология. М., 1971. Материалы гляциологических исследований. № 36. М.,1979. Гляциологический словарь. Л., Гидрометеоиздат, 1984. ↑ 1.0 1.1 1.2 Czech National Authority Database <a href="https://wikidata.org/wiki/Track:Q13550863"></a> ↑ გიორგი ტუშინსკი — მეგაენციკლოპედია ↑ 3.0 3.1 3.2 გიორგი ტუშინსკი — პედაგოგისა და მკვლევრის ბიოგრაფია და სამეცნიერო მოღვაწეობა ↑ გიორგი ტუშინსკი — ზვავთმცოდნეობა. დაარქივებულია ორიგინალიდან — 2012-02-03. ციტირების თარიღი: 2012-05-18.
იტალიის ჩემპიონები ფეხბურთში

იტალიის ჩემპიონები ფეხბურთში არიან იტალიის უმაღლესი საფეხბურთო ლიგის გამარჯვებულები, რომელსაც ამჟამად ეწოდება სერია A. ჩემპიონატი 1898 წლიდან ტარდება. ყველაზე მეტჯერ ჩემპიონატი მოგებული აქვს ტურინის „იუვენტუსს“, რომელიც 34-ჯერ გახდა ქვეყნის ჩემპიონი. მას 18-18 ჩემპიონობით მოყვებიან მილანური გრანდები – „მილანი“ და „ინტერი“. Italy - List of Champions Italy - Serie A Top Scorers ↑ გათამაშება შეწყდა პირველი მსოფლიო ომის გამო. ტიტული ჯენოას გადაეცა ფედერაციის მიერ ომის დასრულების შემდეგ. ↑ ტორინოს ჩამოერთვა ტიტული. ↑ ტიტული ტორინოს გადაეცა ფედერაციის მიერ სუპერგის ავიაკატასტროფის შემდეგ. ↑ იუვენტუსს იტალიის ფეხბურთის ფედერაციის გადაწყვეტილებით, კალჩოპოლის სკანდალის გამო ჩამოერთვა 2 სკუდეტო (2004–05, 2005–06 წლების სეზონებში). ↑ ინტერს ამ სეზონში გადაეცა იუვენტუსისთვის ჩამორთმეული სკუდეტო.
სკვითური ენა

სკვითური ენა — განეკუთვნება ირანულ ენათა ჯგუფის ჩრდილო-აღმოსავლურ შტოს. აერთიანებს სკვითურ-სარმატულ დიალექტებს, რომლებიც გავრცელებული იყო დუნაიდან კასპიისზღვისპირეთამდე ძვ. წ. VIII საუკუნიდან ახალი წ. V საუკუნამდე. სკვითური ენაზე ტექსტებს ჩვენამდე არ მოუღწევია. შემონახულია მხოლოდ ეპიგროფიკული ძეგლები და საკუთარი სახელები. სკვითური ენის მემკვიდრეა თანამედროვე ოსური ენა. ქართული საბჭოთა ენციკლოპედია, ტ. 9, თბ., 1985. — გვ. 419.
1775

ვიკისაწყობში არის გვერდი თემაზე: 1775 1775 (ათას შვიდას სამოცდათხუთმეტი) წელი — გრიგორიანული კალენდრის არანაკიანი წელიწადი, რომლის პირველი დღეა კვირა და იულიუსის კალენდრის არანაკიანი წელიწადი, რომლის პირველი დღეა ხუთშაბათი. ამ წელს კალენდრებს შორის განსხვავება იყო 11 დღე. ეს წელი არის XVIII საუკუნის მე-8 დეკადის მე-5 წელი. მთავარი სტატია: კატეგორია:დაბადებული 1775. 20 იანვარი  : ანდრე მარი ამპერი — ფრანგი ფიზიკოსი და მათემატიკოსი (გ. 1836) 10 თებერვალი : ჩარლზ ლემი — ინგლისელი მწერალი. (გ. 1834) 24 ოქტომბერი : ბაჰადურ შაჰ ზაფარი — დიდ მოგოლთა უკანასკნელი იმპერატორი (გ. 1862) მთავარი სტატია: კატეგორია:გარდაცვლილი 1775. 21 იანვარი : ემელიან პუგაჩოვი — გლეხთა ომის წინამძღოლი რუსეთში (დ. დაახლ. 1742)
არიანა გრანდე

არიანა გრანდე-ბუტერა (ინგლ. Ariana Joan Butera-Grande; დ. 26 ივნისი, 1993) — ამერიკელი მომღერალი, მსახიობი და მოცეკვავე. არიანა გრანდე დაიბადა და გაიზარდა ფლორიდაში. ჰყავს ძმა ფრენკი გრანდე. პირველი ნაბიჯები კარიერაში გადადგა საბავშვო თეატრში „Little Palm Theatre“. რამდენიმე წლის შემდეგ გამოდიოდა თეატრში „Fort Lauderdale“. 2008 წელს შეასრულა შარლოტას როლი მიუზიკლში „13“, რომლის გამო სკოლა მიატოვა მაგრამ მაინც ირიცხებოდა იქ. შემდგომ ითამაშა მირიამის როლი მიუზიკლში „Cuba Libre“. არიანა დათანხმდა „Broadway in South Africa“ შემოთავაზებას და აფრიკელ ბავშვებს უფასოდ ცეკვა და სიმღერის გაკვეთილები ჩაუტარა. 2010 წელს დათანხმდა როლს სადაც კეტ ვალენტაინის როლს ასრულებდა კომედიურ სერიალში „ვიქტორია-გამარჯვებული“. სერიალი დასრულდა თუმცა არიანა როლიდან არ გამოსულა და ისევ ისევ ასრულებს კეტის როლს ამჟამად სერიალში „სემი და კეტი“. 2013 წლის 10 ნოემბერს ის იყო AMA-ს დაჯილდოების კულისებსმიღმა მასპინძელი. ვიკიციტატაში არის გვერდი თემაზე: არიანა გრანდე ოფიციალური საიტი არიანა გრანდე კინოფილმების ინტერნეტ-მონაცემთა ბაზაში არიანა გრანდე (ინგლისური) ↑ Twitter: Ariana Grande (verified account) (May 5, 2012). ციტატა: „@pridelittlered Ariana Grande-Butera, everyone thinks Joan is my middle name but I don't actually have one! What's your middle name luv?“ ციტირების თარიღი: 2012-05-08. ↑ Twitter: Ariana Grande (verified account) (February 3, 2012). ციტატა: „Oh my goodness. Look what I just found!.. This is my school ID from 8th grade. LOL. Had 2 share this with you guys.“ ციტირების თარიღი: 2012-04-03. ↑ Ariana Grande – about. arianagrande.com. დაარქივებულია ორიგინალიდან — 2011-07-21. ციტირების თარიღი: 2012-03-06. ↑ Twitter: Ariana Grande (verified account) (June 26, 2010). ციტატა: „I was born 17 years ago today. Woooop. :)“ ციტირების თარიღი: 2010-06-26. ↑ Laracy, Noah. "Ariana Grande: A Back Stage Exclusive". Back Stage, May 6, 2010. Retrieved 2010-06-23.
სკვიმნია

სკვიმნია — დასავლეთ საქართველოს ერთ-ერთი მხარის — ლეჩხუმის სახელწოდება ბიზანტიური წყაროების მიხედვით. სკვიმნია ეგრისის ადრინდელი ფეოდალური სახელმწიფოს ერთ-ერთი ადმინისტრაციული ერთეული იყო. შემდგომში იგი თანდათან აღმოსავლეთ ქართულ სახელმწიფოს — ქართლს დაუახლოვდა პოლიტიკურად და კულტურულად. ლეჩხუმი მუსხელიშვილი დ., ქართული საბჭოთა ენციკლოპედია, ტ. 9, თბ., 1985. — გვ. 419.
სკვირეთი

სკვირეთი — ძველი ქართლის სამეფოს ერთ-ერთი ადმინისტრაციული ერთეული — ხევი, რომელიც სამშვილდის საერისთავოში შედიოდა და მას ჩრდილოეთიდან საზღვრავდა. მოიცავდა დაახლოებით ახლანდელ მდინარე ვერის ხეობას. სკვირეთის უძველესი ცენტრი საკურეთის ციხე პირველად მოიხსენიება X საუკუნის სომხურ წყაროებში. აქედანვე მიიღო ხევმა სახელწოდება „სკვირეთი“. XIII საუკუნეში სკვირეთი (სკორეთის ხევი) დემეტრე II თავდადებულის მეუღლის მამული იყო. ვახუშტი ბაგრატიონი (XVIII საუკუნე) სკვირეთში რამდენიმე ციხეს ასახელებს: წვერის ციხეს, ლასტის ციხესა და რკინის ციხეს. სკვირეთში შედიოდა აგრეთვე ბეთანიის მონასტერი და ლურჯი მონასტერი (ამჟამად თბილისის ფარგლებშია). მუსხელიშვილი დ., ქართული საბჭოთა ენციკლოპედია, ტ. 9, თბ., 1985. — გვ. 419.
სკივრი

სკივრი — ტანსაცმლისთვის განკუთვნილი სახურავიანი დიდი ყუთი. საქართველოს ზოგიერთ კუთხეში სამზითვო ნივთი იყო. ტერმინი „სკივრი“ ძველ წერილობით ძეგლებში არ იხსენიება. სკივრის იდენტური ფუნქციის, დგამს წყაროებში კიდობანი ჰქვია. ბუდუკიძე ლ., ქართული საბჭოთა ენციკლოპედია, ტ. 9, თბ., 1985. — გვ. 419.
1776

ვიკისაწყობში არის გვერდი თემაზე: 1776 1776 (ათას შვიდას სამოცდათექვსმეტი) წელი — გრიგორიანული კალენდრის ნაკიანი წელიწადი, რომლის პირველი დღეა ორშაბათი და იულიუსის კალენდრის ნაკიანი წელიწადი, რომლის პირველი დღეა პარასკევი. ამ წელს კალენდრებს შორის განსხვავება იყო 11 დღე. ეს წელი არის XVIII საუკუნის მე-8 დეკადის მე-6 წელი. 15 მარტი : სამხრეთი კაროლინა ამერიკის პირველი კოლონია გახდა, რომელმაც დიდი ბრიტანეთისგან დამოუკიდებლობა გამოაცხადა და საკუთარი მთავრობა შექმნა. მთავარი სტატია: კატეგორია:დაბადებული 1776. 24 იანვარი  : ერნსტ თეოდორ ჰოფმანი — გერმანელი მწერალი და კომპოზიტორი. (გ. 1822) 11 თებერვალი : იოანის კაპოდისტრიასი — საბერძნეთისა და რუსეთის სახელმწიფო მოღვაწე. (გ. 1831) მთავარი სტატია: კატეგორია:გარდაცვლილი 1776.
უნგრული ვიკიპედია

უნგრული ვიკიპედია (უნგრ. Magyar Wikipédia) — ვიკიპედიის განყოფილება უნგრულ ენაზე. თავისუფალი ღია ინტერნეტ ენციკლოპედია. მუშაობა დაიწყო 2003 წლის 8 ივლისს. 2011 წლის სექტემბრისთვის უნგრულ ვიკიპედიაში არსებობდა 200 ათასი სტატია. 2007 წლის თებერვლისთვის მოიცავდა 50 ათას სტატიას, ხოლო 2008 წლისთვის 100 ათას სტატიას. უნგრულ ენასთან დაკავშირებული პირველი ვიკიპედია შეიქმნა 2001 წლის 5 სექტემბერს ლარი სენგერის მიერ უნგრული ვიკიპედიის ამჟამინდელ დომენზე: http://hu.wikipedia.com/. იმ დროისთვის ვიკიპედია ჯერ კიდევ UseModWiki-ზე მუშაობდა. მრავალი თვის განმავლობაში უნგრული ვიკიპედიის შიგთავსი მცირერიცხოვანი იყო, ამასთანავე იყო პრობლემები ვანდალიზმთან. ამჟამად უნგრულ ვიკიპედიაში არსებობს დაახლოებით 217 ათასი სტატია. ჰყავს 36 ადმინისტრატორი, აქტიურ მომხმარებელთა რიცხვი უტოლდება დაახლოებით 1900 ადამიანს. უნგრული ვიკიპედია (უნგრული) უნგრული ვიკიპედია – მობილური ვერსია (უნგრული) უნგრული ვიკიპედიის შესახებ (უნგრული) უნგრული ვიკიპედიის შესახებ (უნგრული) უნგრული ვიკიპედიის შესახებ (უნგრული) უნგრული ვიკიპედიის შესახებ (უნგრული) ვიკიპედია შეიცავს განყოფილებას უნგრულ ენაზე Magyar Wikipédia
კარლო გუჯაბიძე

კარლო გუჯაბიძე (დ. 15 ივლისი , 1946, თბილისი — გ. თებერვალი, 2012, იქვე) — საქართველოს პრეზიდენტის რწმუნებული-გუბერნატორი გურიის მხარეში 1998-2003 წლებში. 1969 წელს დაამთავრა საქართველოს პოლიტექნიკური ინსტიტუტის მექანიკა-მანქანათმშენებლობის ფაკულტეტი. მუშაობდა თბილისის ვაგონშემკეთებელ ქარხანაში დაარქივებული 2023-05-28 საიტზე Wayback Machine. , შემდეგ კი თბილისის ლენინის (ნაძალადევის) რაიონში რაიკომის პირველ მდივნად. 1995-1998 წლებში იყო ლანჩხუთის რაიონის გამგებელი. 1998-2003 წლებში იყო პრეზიდენტის რწმუნებული გურიის მხარეში. გარდაიცვალა 2012 წლის 23 თებერვალს. ვინ ვინაა საქართველოში: ქართული ბიოგრაფიული ცნობარი. – თბ., 1998-1999. - გვ. 104 კარლო გუჯაბიძე — საქართველოს ბიოგრაფიული ლექსიკონი
ფინური ვიკიპედია

ფინური ვიკიპედია (ფინ. Suomenkielinen Wikipedia) — ვიკიპედიის განყოფილება ფინურ ენაზე. თავისუფალი ღია ინტერნეტ ენციკლოპედია. გაეშვა 2002 წლის ბოლოს. თავდაპირველად ვიკიპედიის ფინურენოვანი განყოფილება რჩებოდა პრიმიტიულ სტადიაზე. განვითარების სისწრაფე მოდერნიზებული იყო III ფაზამდე 2003 წლის ნოემბერში და აგრძელებდა მტკიცედ განვითარებას 2004 წლამდე. 2006 წლის 21 თებერვლის მდგომარეობით ფინურ ვიკიპედიაში არსებობდა 50 ათასი სტატია, 2007 წელს სტატიების რაოდენობამ მიაღწია 100 ათასს. 2009 წლის 12 აპრილისთვის ვიკიპედიის ფინურენოვანი განყოფილება მოიცავდა 200 ათას სტატიას. ფინურ ვიკიპედიას ჰყავს 48 ადმინისტრატორი, აქტიურ მომხმარებელთა რიცხვი უტოდება 1800 ადამიანს. ამჟამად ფინურ ვიკიპედიში დაახლოებით 300 ათასი სტატიაა. ფინური ვიკიპედია (ფინური) ფინური ვიკიპედია – მობილური ვერსია (ფინური) ვიკიპედია შეიცავს განყოფილებას ფინურ ენაზე Suomenkielinen Wikipedia
1777

ვიკისაწყობში არის გვერდი თემაზე: 1777 1777 (ათას შვიდას სამოცდაჩვიდმეტი) წელი — გრიგორიანული კალენდრის არანაკიანი წელიწადი, რომლის პირველი დღეა ოთხშაბათი და იულიუსის კალენდრის არანაკიანი წელიწადი, რომლის პირველი დღეა კვირა. ამ წელს კალენდრებს შორის განსხვავება იყო 11 დღე. ეს წელი არის XVIII საუკუნის მე-8 დეკადის მე-7 წელი. 19 სექტემბერი - 7 ოქტომბერი: სარტოგას ბრძოლები მთავარი სტატია: კატეგორია:დაბადებული 1777. 3 იანვარი : ლუი პუანსო — ფრანგი მათემატიკოსი და მექანიკოსი (გ. 1859) 13 იანვარი  : ელიზა ბონაპარტი — საფრანგეთის პრინცესა და ტოსკანას ჰერცოგინია. (გ. 1820) 23 დეკემბერი : ალექსანდრე I — რუსეთის იმპერატორი (გ. 1825) მთავარი სტატია: კატეგორია:გარდაცვლილი 1777. 24 თებერვალი : ჟუზე I — პორტუგალიის მეფე
1778

ვიკისაწყობში არის გვერდი თემაზე: 1778 1778 (ათას შვიდას სამოცდათვრამეტი) წელი — გრიგორიანული კალენდრის არანაკიანი წელიწადი, რომლის პირველი დღეა ხუთშაბათი და იულიუსის კალენდრის არანაკიანი წელიწადი, რომლის პირველი დღეა ორშაბათი. ამ წელს კალენდრებს შორის განსხვავება იყო 11 დღე. ეს წელი არის XVIII საუკუნის მე-8 დეკადის მე-8 წელი. მთავარი სტატია: კატეგორია:დაბადებული 1778. 25 თებერვალი : ხოსე სან-მარტინი – არგენტინის ეროვნული გმირი (გ. 1850) 2 მარტი : ფრიდერიკე ფონ მეკლენბურგ-შტრელიცი — ჰანოვერის დედოფალი. (გ. 1841) მთავარი სტატია: კატეგორია:გარდაცვლილი 1778.
პავლე კოვალიოვი

პავლე კოვალიოვი (უკრ. Павло Ковальов; დ. 23 იანვარი 1912, სუმი — გ. 18 აპრილი 1996, ხარკივი) — უკრაინელი გეოგრაფი და ალპინისტი. გეოგრაფიულ მეცნიერებათა დოქტორი (1966), პროფესორი (1968). ხარკივის უნივერსიტეტის რეგიონული ფიზიკური გეოგრაფიის კათედრის გამგე. სსრკ გეოგრაფიული საზოგადოების წევრი (1985). მრეწველობის ქიმიის ტექნიკუმის დამთავრების შემდეგ (1931) მუშაობა დაიწყო სოლიკამსკში, კრასნოიარსკსა და სუმში. 1937 წელს ჩააბარა ხარკივის უნივერსიტეტის გეოლოგია-გეოგრაფიის ფაკულტეტზე, რის შემდეგ ხელი მოჰკიდა ალპინიზმს. 1938 წლის ზაფხულში ჩამოვიდა კავკასიაში, სადაც ეწვია ერთ-ერთ ალპურ კლუბს. აქვე მიანიჭეს სსრკ ალპინიზმის წოდება. კავკასიაში ყოფნისას კოვალიოვმა დაიწყო გეომორფოოგიისა და გლაციოლოგიის საკითხების შესწავლა. განსაკუთრებით მისი ყურადღება მიიქცია სელურმა მოვლენებმა და მაღალმთიანი კავკასიონის მყინვარებმა. პირველმა გამოიკვლია ჯალოვჩატის მთის გეომორფოლოგიური საკითხები. 1941 წელს გაიწვიეს ფრონტზე. მონაწილეობა მიიღო ხარკივის და სტალინგრადის დაცვაში, აგრეთვე კურსკის ბრძოლაში. ომის დამთავრების შემდეგ კოვალიოვი ხარკივის უნივერსიტეტში მუშაობდა პედაგოგად. 1953 წელს კავკასიაში ჩატარებული რიგი ურთულესი ტრავერსისთვის ხდება სსრკ სპორტის ოსტატი. 1950 წელს დაიცვა საკანდიდატო დისერტაცია. 1966 წელს მოსკოვის უნივერსიტეტში დაიცვა სადოქტორო დისერტაცია. კოვალიოვმა მნიშვნელოვანი კვლევები ჩაატარა აღმოსავლეთ ევროპის ვაკის ფარგლებში, სადაც აღწერა მეოთხეული ნალექების პალეოგეოგრაფია. ავტორია 240 სამეცნიერო ნაშრომისა, მათ შორის მონოგრაფიებისა. დაჯილდოებულია წითელი ვარსკვლავისა და სამამულო ომის ორდენებით. Ковалев П. В. Кавказ. Очерк природы. М. Географгиз. 1954; Ковалев П. В. Вопросы четвертичного оледенения Кавказа, 1965; Ковалев П. В. Современное и древнее оледенение Большого Кавказа, 1967. პავლე კოვალიოვი – ცნობები[მკვდარი ბმული] (რუსული)
1779

ვიკისაწყობში არის გვერდი თემაზე: 1779 1779 (ათას შვიდას სამოცდაცხრამეტი) წელი — გრიგორიანული კალენდრის არანაკიანი წელიწადი, რომლის პირველი დღეა პარასკევი და იულიუსის კალენდრის არანაკიანი წელიწადი, რომლის პირველი დღეა სამშაბათი. ამ წელს კალენდრებს შორის განსხვავება იყო 11 დღე. ეს წელი არის XVIII საუკუნის მე-8 დეკადის მე-9 წელი. მთავარი სტატია: კატეგორია:დაბადებული 1779. 21 თებერვალი  : ფრიდრიხ კარლ ფონ სავინი — გერმანელი იურისტი (გ. 1848) მთავარი სტატია: კატეგორია:გარდაცვლილი 1779. 14 თებერვალი : კაპიტანი კუკი — ინგლისელი მოგზაური და მკვლევარი.